wannaphong/clean_thaiwikipedia huggingface dataset:
# โรงเรียนชัยนาทพิทยาคม
โรงเรียนชัยนาทพิทยาคม  เป็นโรงเรียนมัธยมศึกษาประจำจังหวัดขนาดใหญ่  สังกัดสำนักงานเขตพื้นที่การศึกษามัธยมศึกษาอุทัยธานีชัยนาท สำนักงานคณะกรรมการการศึกษาขั้นพื้นฐาน กระทรวงศึกษาธิการ ตั้งอยู่เลขที่ 55/30 ถนนลูกเสือ 1 ต. บ้านกล้วย อ. เมืองชัยนาท จ. ชัยนาท อยู่ห่างจากกรุงเทพฯ  195 กิโลเมตร

 ประวัติโรงเรียน 
โรงเรียนชัยนาทพิทยาคม  ก่อตั้งเมื่อปี พ.ศ. 2452 โดยพระไชยนฤนาท ผู้ว่าการเมือง ร่วมกับข้าราชการ พ่อค้าและราษฏรสร้างขึ้น ณ ต. วัดปลัง ต่อมาปลายปี พ.ศ. 2455 เจ้าคุณวิเชียรปราการได้มาเป็นผู้ว่าการเมือง ได้ย้ายที่ว่าการเมืองมาตั้งที่ ต. บ้านกล้วย พ.ศ. 2456 จึงย้ายโรงเรียนโดยสร้างใหม่ ณ บริเวณสนามหญ้าด้านทิศเหนือศาลากลางจังหวัด วันที่ 3 มกราคม พ.ศ. 2457 พระอุปกรศิลปศาสตร์ ศึกษาธิการมณฑลนครสวรรค์ ได้มาเปิดโรงเรียนใช้ชื่อว่า "โรงเรียนประจำจังหวัดชัยนาท" ในปี พ.ศ. 2493 ได้เปลี่ยนชื่อเป็น โรงเรียนชัยนาท "วิชัยบำรุงราษฎร์" และในปี พ.ศ. 2499 กรมการฝึกหัดครูได้มีคำสั่งให้ยุบโรงเรียนฝึกหัดครูชัยนาท โดยมีการมอบอาคารและที่ดินให้กับโรงเรียนใช้เป็นสถานศึกษาต่อไป วันที่ 27 มิถุนายน พ.ศ. 2518 ได้ยุบรวมกับโรงเรียนสตรีชัยนาท "คณะราษฎร์บำรุง 2 " เข้าเป็นโรงเรียนเดียวกัน ตามประกาศของกระทรวงศึกษาธิการ โดยจัดโรงเรียนให้เป็นแบบสหศึกษา ใช้ชื่อว่า "โรงเรียนชัยนาทพิทยาคม" ใช้หลักสูตรมัธยมแบบประสม (ค.ม.ส.) ในปีการศึกษา 2512 ต่อมา พ.ศ. 2519 โรงเรียนชัยนาทพิทยาคมได้เข้าร่วมโครงการพัฒนาโรงเรียนมัธยมศึกษาส่วนภูมิภาค (คมภ.2 รุ่น 3) 

ปัจจุบันโรงเรียนชัยนาทพิทยาคม เปิดสอนในช่วงชั้นที่ 3-4 (ระดับชั้นมัธยมศึกษาตอนต้นถึงชั้นมัธยมศึกษาตอนปลาย) ตามหลักสูตรสถานศึกษาขั้นพื้นฐาน มีพื้นที่ทั้งหมด 54 ไร่ 1 งาน 7 ตารางวา  ในปีการศึกษา 2559 มีนักเรียน 3,360 คน ครู 157 คน ห้องเรียนทั้งหมด 69 ห้องเรียน จัดชั้นเรียนแบบ 12-12-12 11-11-11 โดยมีผู้อำนวยการคนปัจจุบันคือ นายชูชาติ พารีสอน

 ศิษย์เก่าที่มีชื่อเสียง 
 ศรัณยู วินัยพานิช (ไอซ์) นักร้องนักแสดง สังกัดจีเอ็มเอ็ม แกรมมี่
 ศุภณัฐ เฉลิมชัยเจริญกิจ (อ๊อฟ) นักร้องลูกทุ่งและนักแสดง สังกัดแกรมมี่โกลด์ ในเครือจีเอ็มเอ็ม แกรมมี่
 ศิวดล จันทเสวี (ท๊อฟฟี่) นักแสดงตลกรายการตลกหกฉาก รายการชิงร้อยชิงล้าน และนักร้องวง Room 3.50 บาท
 พลเรือเอกสงัด ชลออยู่ อดีตผู้บัญชาการทหารเรือ อดีตผู้บัญชาการทหารสูงสุด และอดีตรัฐมนตรีว่าการกระทรวงกลาโหม
 วิสารท เดชกุล (ข้าวนึ่ง)  ผู้ประกาศข่าวช่อง 3

 เพลงสถาบัน 

 มาร์ช ช.น.พ
 มาร์ชม่วงขาว
 คืนถิ่นม่วงขาว
 ศาลแม่ย่า
 พี่พบน้อง
 มนต์ม่วงขาว
 อำลาอาลัย
 วอลซ์ม่วงขาว
 สวรรค์ช.น.พ.
 ชื่อย่อช.น.พ.
 ชมพูพันธุ์ทิพย์
 ตลุงม่วงขาว
 รำวงผูกใจ
 รำวงอวยพร
 โชคดีมีชัย
 100 ปีแห่งความภาคภูมิใจชัยนาทพิทยาคม
 เกียรติภูมิช.น.พ.
# วิทยุอินเทอร์เน็ต
วิทยุอินเทอร์เน็ต หรือวิทยุออนไลน์ หมายถึงวิทยุที่ออกอากาศในอินเทอร์เน็ตหรือเครือข่ายออนไลน์ แบบการถ่ายทอดสดผ่านสัญญาณต่อเนื่อง มีเว็บไซต์ต่าง ๆ ที่ให้บริการวิทยุอินเทอร์เน็ต

ปัจจุบันนี้วิทยุอินเทอร์เน็ตเป็นที่นิยมเพราะสามารถฟังได้โดยใช้อุปกรณ์ที่เข้าถึงอินเทอร์เน็ตได้ในการฟัง และสามารถฟังได้จากทั่วโลก (ถ้าอินเทอร์เน็ตนั้นไม่ถูกจำกัดการเข้าถึง) เช่น สามารถฟังวิทยุอินเทอร์เน็ตที่ออกอากาศจากต่างประเทศ หรือจากจังหวัดอื่น ๆ ได้ โดยไม่มีข้อจำกัดด้านระยะทางการส่งคลื่นวิทยุ แตกต่างจากสถานีวิทยุกระจายเสียง (สถานีวิทยุที่ใช้คลื่นความถี่ เช่นคลื่นระบบเอฟเอ็มหรือเอเอ็ม) ที่อาจมีข้อจำกัดนี้ (ปัจจุบันสถานีวิทยุกระจายเสียงแบบใช้คลื่นความถี่บางรายอาจมีการออกอากาศทางอินเทอร์เน็ตไปด้วยในเวลาเดียวกัน) และเนื่องจากวิทยุอินเทอร์เน็ตเป็นการออกอากาศแบบมีแต่สัญญาณเสียงเพียงอย่างเดียว โดยไม่มีสัญญาณภาพเลย ผู้ฟังจึงอาจจะไม่จำเป็นต้องใช้อินเทอร์เน็ตที่มีความเร็วสูงมากในการรับฟัง เมื่อเทียบกับโทรทัศน์อินเทอร์เน็ตที่มีทั้งสัญญาณภาพและเสียง
# ปืนใหญ่อัตตาจรซีซาร์
thumb|400px|แผนที่ซีซาร์ประจำการเป็นสีน้ำเงิน

ซีซาร์ (CAESAR; ย่อมาจากภาษาฝรั่งเศส CAmion Équipé d'un Système d'ARtillerie แปลว่า รถบรรทุกที่ติดตั้งปืนใหญ่) Caesar self propelled gun-www.defense-update.com ; retrieved 13 February 2007 เป็นระบบปืนใหญ่ขนาด 155 ม.ม. ติดตั้งบนรถบรรทุกหุ้มเกราะขนาด 6 ล้อ ออกแบบและพัฒนาโดยบริษัท เกียท อินดัสทรีส์ รัฐวิสาหกิจของประเทศฝรั่งเศส เริ่มเข้าประจำการครั้งแรกในปี พ.ศ. 2551"Nexter Systems CAESAR 155 mm self-propelled gun (France), Self-propelled guns and howitzers (wheeled)". Jane's Armour and Artillery. February 10, 2010. Retrieved January 5, 2011. กับกองทัพฝรั่งเศส

ระบบซีซาร์สามารถปฏิบัติการโดยใช้ทหารประจำการ 5 นาย ในกรณีเร่งด่วนสามารถใช้ทหารประจำการเพียง 3 นาย บรรทุกกระสุนปืนใหญ่ 18 นัด มีอัตราการยิง 6 นัดต่อนาที ระยะหวังผล 40 กิโลเมตร คำนวณการยิงโดยอัตโนมัติด้วยระบบนำร่องเฉื่อย (Inertial Navigation System - INS) โดยใช้คอมพิวเตอร์ ระบบจับความเร่ง และไจโรสโคป โดยสามารถติดตั้งระบบและพร้อมยิงได้ภายในสองนาที

ปัจจุบันระบบซีซาร์มีประจำการในกองทัพฝรั่งเศส กองทัพบกไทย (6 ชุด)First Export Order for Caesar Artillery System Army GuideLibération; Des canons français pour l'Arabie saoudite; 20 July 2006(in French) กองทัพอินโดนิเซีย (37 ชุด) กองทัพเลบานอน (28 ชุด) และกองทัพซาอุดิอาระเบีย (76 ชุด)Janes.com; Déjà 163 "feuilles" de laurier à la couronne de Caesar
# ลินดา แม็กแมน
ลินดา แมร์รี แม็กแมเฮิน (Linda Marie McMahon) เกิดวันที่ 4 ตุลาคม ค.ศ. 1948 เป็นผู้จัดการมวยปล้ำอาชีพ, นักการเมือง ปัจจุบันดำรงตำแหน่งรัฐมนตรีว่าการกระทรวงศึกษาธิการสหรัฐ และเคยดำรงตำแหน่งผู้อำนวยการการบริหารธุรกิจขนาดย่อมสหรัฐ
# รอยัลรัมเบิล (2002)
รอยัลรัมเบิล (2002) เป็นรายการ เพย์-เพอร์-วิว ของ เวิลด์เรสต์ลิงเฟดดิเรชั่น จัดขึ้นวันที่ 20 มกราคม ค.ศ. 2002 ที่ แอตแลนตา, รัฐจอร์เจีย โดยรวมนักมวยปล้ำจากสมาคม เวิลด์เรสต์ลิงเฟดดิเรชั่น ไว้ทั้งหมด

ผลการปล้ำ
#ผลการปล้ำแมทช์การปล้ำเวลา1สไปก์ ดัดลีย์ และ แทสส์ (c) ชนะ เดอะ ดัดลีย์ บอยซ์ (บับบา เรย์ และ ดี-วอน) (พร้อมด้วย สเตซี คิบเลอร์)แมทช์ปล้ำแทกทีม เพื่อชิงแชมป์แทกทีม WWF05:062วิลเลียม รีกัล ชนะ เอดจ์ (c)แมทช์ปล้ำเดี่ยว เพื่อชิงแชมป์อินเตอร์คอนติเนนทัล09:453ทริส สตราตัส (c) ชนะ แจสส์แมทช์ปล้ำเดี่ยว เพื่อชิงแชมป์โลกหญิง WWF โดยมีกรรมการพิเศษ คือ แจ็กกาลีน03:434ริก แฟลร์ ชนะ วินซ์ แม็กแมนแมทช์ปล้ำแบบ สตีด ไฟซ์14:555คริส เจอริโค (c) ชนะ เดอะ ร็อกแมทช์ปล้ำเดี่ยว เพื่อชิงแชมป์โลกอันดิสพิวเด็ด18:486ทริปเปิล เอช จับเหวี่ยง เคิร์ต แองเกิล เป็นคนสุดท้ายแมตช์ รอยัลรัมเบิล 30 คน1:09:22

รายชื่อผู้ที่เข้าร่วมแมตช์ รอยัลรัมเบิล 30 คน
ทุกๆ 2 นาที จะมีนักมวยปล้ำออกมาครั้งละ 1 คน เท่านั้น

ออกมาคนที่นักมวยปล้ำถูกเหวี่ยงออกเป็นคนที่ถูกเหวี่ยงออกโดยเวลาที่ถูกเหวี่ยงRikishiUndertaker13:39GoldustUndertaker13:00Rikishi03:05BradshawGoldust07:17Lance StormSnow04:46Al SnowUndertaker05:12BillyUndertaker03:3710Maven07:40Matt HardyUndertaker04:1610Jeff HardyUndertaker01:3011Maven11Undertaker03:3412Scotty 2 Hotty15Diamond Dallas Page02:3613Christian16Austin12:1414Diamond Dallas Page12Christian05:1515Chuck17Austin09:041614Christian and Chuck01:4817Albert13Christian and Chuck00:4818Perry Saturn18Austin02:5719Steve Austin27Angle26:4620Val Venis19Austin02:5821Test20Austin01:4222Triple HWinner23:142321Austin and Triple H00:3924Faarooq22Triple H00:3625Mr. Perfect28Triple H15:1826Kurt Angle29Triple H16:092723Kane02:4528Kane24Angle01:0229Rob Van Dam25Booker02:1230Booker T26Austin00:33
# จังหวัดอีสต์ฟลานเดอส์
อีสต์ฟลานเดอส์  หรือ โอสต์-ฟลานเดอเริน  เป็นจังหวัดหนึ่งของแคว้นเฟลมิชซึ่งเป็นหนึ่งในสามแคว้นของประเทศเบลเยียม โดยทางเหนือมีพื้นที่ติดต่อกับจังหวัดเซลันด์ของประเทศเนเธอร์แลนด์ ทางตะวันออกติดต่อกับจังหวัดแอนต์เวิร์ปและจังหวัดเฟลมิชบราบันต์ ทางใต้ติดต่อกับจังหวัดแอโน และทางตะวันตกติดต่อกับจังหวัดเวสต์ฟลานเดอส์ของประเทศเบลเยียม

อีสต์ฟลานเดอส์มีเมืองหลวงชื่อเกนต์ และมีพื้นที่ 3,007 ตารางกิโลเมตร แบ่งออกเป็น 6 เขต ซึ่งแบ่งออกเป็นเทศบาลรวม 65 เทศบาล แม่น้ำสายหลักของจังหวัดนี้คือแม่น้ำสเกลต์

 เขตการปกครอง 
จังหวัดอีสต์ฟลานเดอส์ประกอบด้วย 6 เขต  ได้แก่ เขตอาลสต์ เขตแด็นเดอร์โมนเดอ เขตเอโกล เขตเกนต์ เขตเอาเดอนาร์เดอ และเขตซินต์-นีกลาส

แบ่งเป็นเขตตุลาการ  ได้ 3 เขต ได้แก่ เขตตุลาการแด็นเดอร์โมนเดอ เขตตุลาการเกนต์ และเขตตุลาการเอาเดอนาร์เดอ

และแบ่งย่อยเป็น 65 เทศบาล  ดังแผนที่นี้
ไฟล์:Oost-VlaanderenGemeenten.png
# บาอัล (ปิศาจ)
บาอัล หรือ บาเอล  เป็น 1 ใน 7 เจ้าชายแห่งนรก เป็นที่ถูกกล่าวถึงอย่างกว้างขวางในพันธสัญญาเดิมว่าเป็นเทวรูปนอกรีตที่สำคัญของชาวฟินีเซีย

ในทางปิศาจวิทยานั้น ทั้งกุญแจย่อยของโซโลมอน บทอาร์สโกเอเทีย และ ซูโดโมนาร์เชีย แดโมนัม ก็ระบุถึงบาเอลเป็นปิศาจตนที่ 1 เป็นราชาผู้ปกครองทิศตะวันออกและมีอสูรใต้บังคับบัญชา 66 กอง มีอำนาจทำให้ผู้อัญเชิญล่องหนได้ บาเอลนั้นสามารถปรากฏร่างเป็นแมว คางคก ผู้ชาย หรือทั้งสามอย่างรวมกันในร่างเดียว ในหนังสือ Dictionnaire Infernal นั้นได้วาดบาอัลในลักษณะนี้ โดยมีขาแบบแมงมุมด้วย

ในหนังสือแกรนด์กริมมัวร์ ระบุว่าบาอัลเป็นหนึ่งในปิศาจใต้บังคับบัญชาของลูซิฟุจ โรฟอคัลThe Book of Ceremonial Magic, p.187
# นที ธีระโรจนพงษ์
นที ธีระโรจนพงษ์ เป็นผู้ที่เคลื่อนไหวทางการเมืองและสังคมในประเด็นเกี่ยวกับเรื่องบุคคลที่มีความหลากหลายทางเพศ 

เกิดเมื่อวันที่ 31 ตุลาคม พ.ศ. 2499 ในครอบครัวคนไทยเชื้อสายจีน  ที่อำเภอสองพี่น้อง จังหวัดสุพรรณบุรี โดยเป็นลูกชายคนสุดท้องของครอบครัวนายเซ่หลี และนางกิม แซ่ตั้ง  จบชั้นประถมศึกษาที่โรงเรียนวัดทุ่งคอก (สุวรรณสาธุกิจ) จากนั้นมาต่อชั้นมัธยมศึกษาตอนต้นที่โรงเรียนกำแพงแสนวิทยา จังหวัดนครปฐม และชั้นมัธยมศึกษาตอนปลายที่โรงเรียนทวีธาภิเศก กรุงเทพมหานคร  จบปริญญาตรีด้านเทคนิคการแพทย์ จากคณะแพทยศาสตร์ จุฬาลงกรณ์มหาวิทยาลัย และจบปริญญาโทด้านเศรษฐศาสตร์การเมือง จากคณะสังคมศาสตร์ มหาวิทยาลัยเชียงใหม่ ด้วยเกรดเฉลี่ย 4.00บทสัมภาษณ์จาก รายการใครไม่ป่วยยกมือขึ้น ทางสถานีวิทยุโทรทัศน์ไททีวี ช่อง 2 

เมื่อเรียนจบปริญญาตรีแล้ว ได้ทำงานที่เกี่ยวข้องกับวิชาที่เรียนมาอยู่เพียง 5 ปีเท่านั้น จากนั้นก็ไปเรียนต่อทางด้านแจ๊ซแดนซ์ ที่เมืองบอสตัน สหรัฐอเมริกา กลับมาพำนักที่ประเทศไทยเมื่อปี พ.ศ. 2528 โดยตั้งกลุ่มคณะนักแสดงเผยแพร่แจ๊ซแดนซ์ให้เป็นที่รู้จักในวงกว้าง ในนามของ "กลุ่มเส้นสีขาว" ในฐานะนักแสดงนำและรณรงค์เรื่องโรคเอดส์

ในปี  พ.ศ. 2547 ได้ตั้งกลุ่มเกย์การเมืองไทย โดยดำรงตำแหน่งเป็นประธาน เพื่อผลักดันกลุ่มคคนรักเพศเดียวกันเข้าสู่กิจกรรมทางการเมือง ซึ่งบทบาทของนทีมักจะเป็นผู้ที่ออกมาให้ความเห็นหรือเคลื่อนไหวเกี่ยวกับประเด็นทางเพศหรือประเด็นของบุคคลเพศที่สามอยู่บ่อย ๆ ซึ่งก็มีผู้วิพากษ์วิจารณ์อยู่บ่อย ๆ บ้างก็ตั้งข้อสังเกตว่าทำไปเพราะอยากดังหรือเปล่า

ในการเลือกตั้งสมาชิกวุฒิสภา เมื่อปี พ.ศ. 2549 ได้ลงรับสมัครเลือกตั้งในพื้นที่กรุงเทพมหานคร ได้เบอร์ 14 แต่ไม่ได้รับการเลือกตั้ง

ปัจจุบัน เป็นผู้เสนอแนวความคิดเรื่อง "กุลเกย์" ออกสู่สังคม โดยมีความหมายถึง การให้บุคคลที่เป็นเกย์หรือกะเทย มีบุคลิกเรียบร้อย ไม่ก้าวร้าวไม่หยาบคาย เป็นต้น มหากาพย์คน (อยาก) ดัง นที ธีระโรจนพงษ์ (1) : แค่ “วูบหนึ่ง” ของวงการเกย์ จากผู้จัดการออนไลน์

ชีวิตส่วนตัว เป็นบุคคลที่ยอมรับว่าตัวเองเป็นบุคคลเพศที่สามมาตั้งแต่เด็ก ๆ โดยเรียกตัวเองว่า "เกย์นที" ปัจจุบันพำนักอยู่ที่จังหวัดเชียงใหม่ ซึ่งเจ้าตัวให้เหตุผลว่าชื่นชอบในวัฒนธรรมแบบล้านนา โดยใช้ชีวิตอยู่กับคนรักซึ่งเป็นผู้ชายมาแล้วนานกว่า 20 ปีมหากาพย์คน (อยาก) ดัง นที ธีระโรจนพงษ์ : ภาคนัดคุย จากผู้จัดการออนไลน์ และมีตำแหน่งเป็นเลขานุการของกลุ่มเชียงใหม่อารยะด้วยกลุ่มเชียงใหม่อารยะ แฉสามเณรโดนพระเกย์ขืนใจหลายวัด จากเนชั่น แชนแนล

ปัจจุบันเป็นผู้ต้องขัง คดี แชร์ลูกโซ่
# ไซตามะซูเปอร์อารีนา
ไซตามะซูเปอร์อารีนา  เป็นสนามกีฬาเอนกประสงค์ในร่ม ตั้งอยู่ในเขตชูโอ ไซตามะ จังหวัดไซตามะ ประเทศญี่ปุ่น สามารถจุคนได้สูงสุดสามหมื่นหกพันห้าร้อยคน แต่ในยามแข่งขันกีฬา เช่น บาสเกตบอล, วอลเลย์บอล, เทนนิส, ฮอกกี้น้ำแข็ง, ยิมนาสติก, มวย, ศิลปะการต่อสู้แบบผสม และมวยปล้ำอาชีพ จะจำกัดความจุไว้ราวหนึ่งหมื่นเก้าพันคนถึงสองหมื่นสองพันห้าร้อยคนเท่านั้น

ไซตามะซูเปอร์อารีนาเป็นสนามกีฬาญี่ปุ่นแห่งเดียวที่มีอุปกรณ์เตรียมพร้อมไว้สำหรับอเมริกันฟุตบอลเป็นการเฉพาะ ในสนาม ประกอบด้วยที่นั่งขนาดยักษ์ซึ่งเคลื่อนย้ายได้ สำหรับจะลดความจุลงในเมื่อจัดกิจกรรมขนาดเล็ก และยังมีพิพิธภัณฑสถานจอห์นเลนนอน ซึ่งจัดแสดงสิ่งเตือนความจำถึงจอห์น เลนนอน

การแข่งขันมวยปล้ำอาชีพและศิลปะการต่อสู้แบบผสมมักจัดขึ้นที่นี้

 ประวัติ 
โครงการสร้างสนามกีฬาในร่มขนาดใหญ่ในจังหวัดไซตามะ เริ่มใน พ.ศ. 2537 โดยให้เรียกชื่อสนามกีฬาว่า "ไซตามะอารีนา" ไปพลางก่อน ในเดือนมีนาคม พ.ศ. 2540 มีการจัดตั้งบริษัทไซตามะอารีนา จำกัด ขึ้นบริหาร ครั้นวันที่ 12 เดือนเดียวกันนั้น มีการเลือกและประกาศชื่อสนามกีฬาอย่างเป็นทางการว่า "ไซตามะซูเปอร์อารีนา" ออกแบบโดย แดน เมส์ (Dan Meis) สถาปนิกชาวสหรัฐอเมริกา จากบริษัทเอลเลอร์เบเบ็กเกต จำกัด (Ellerbe Becket) ร่วมกับ ทีมออกแบบนิกเก็งเซกเก/แมส 2000 (Nikken Sekkei/MAS 2000 Design Team) ส่วนการก่อสร้างดำเนินการโดยกิจการร่วมค้าระหว่าง บริษัทไทเซ จำกัด (Taisei), บริษัทมิตซูบิชิเฮฟวีอินดัสทรีส์ จำกัด (Mitsubishi Heavy Industries) และ บริษัทยูดีเค จำกัด (UDK) Saitama Super Arena  

ทั้งสามบริษัทลงมือก่อสร้างในเดือนกันยายน พ.ศ. 2540 นั้น แล้วเสร็จและเปิดอย่างไม่เป็นทางการในวันที่ 5 พฤษภาคม พ.ศ. 2543 โดยสถานีวิทยุเอ็นเอชเคประกาศเชิญชวนประชาชนไปเข้าชมและออกกำลังกาย ต่อมาวันที่ 1 กันยายน พ.ศ. 2543 มีพิธีเปิดอย่างเป็นทางการ และในวันที่ 3 กันยายน พ.ศ. 2543 ได้จัดกิจกรรมครั้งแรก เป็นการแข่งขันบาสเกตบอลนานาชาติระหว่างญี่ปุ่นและสเปน ใช้ชื่อว่า "ซูเปอร์ดรีมเกม 2000" (Super Dream Game 2000) และจัดคอนเสิร์ตในวันที่ 10 กันยายน

 การเข้าถึง 
 ทางรถยนต์ จากโตเกียว ใช้ทางด่วนสายชูโต และออกที่ทางออกไซตามะชินโตชิง-โอมิยะ ก็สามารถเข้าสู่สนามกีฬาได้ทันที มีที่จอดรถ รองรับได้เจ็ดร้อยคัน ค่าธรรมเนียมชั่วโมงแรกสี่ร้อยเยน หลังจากนั้น ทุก ๆ สามสิบนาที คิดค่าธรรมเนียมสองร้อยเยน
 ทางรถไฟ
 การเดินทางโดยรถไฟลงที่สถานีไซตามะชินโตชิง  รถไฟที่ผ่านสถานีนี้มีสามสายคือ
 สายเคฮินโทโฮกุ 京浜東北線の駅 
 สายทากาซากิ 高崎線の駅 
 สายหลักโทโฮกุ  หรือเรียกอีกชื่อว่าสายอูสึโนมิยะ  さいたま新都心 ＪＲ東北本線 (宇都宮線)  
 โดยสารสาย สายไซเกียว  ลงที่สถานีคิตะ-โยโนะ  แล้วเดินมาตามทางเชื่อมเข้าสู่สนามฯ ใช้เวลาประมาณเจ็ดนาทีSAITAMA SUPER ARENA  
 ทางเครื่องบินKeisei Bus  
 ลงที่ท่าอากาศยานนานาชาติโตเกียว ใช้บริการรถประจำทางสาย "ไซตามะชินโตชิง/โอมิยะเอกิ" ใช้เวลาประมาณเก้าสิบนาที
 ลงที่ท่าอากาศยานนานาชาตินาริตะ ใช้บริการรถประจำทางสาย "ไซตามะชินโตชิง/โอมิยะเอกิ" ใช้เวลาประมาณเก้าสิบนาที
# โตเกียวทาวเวอร์ (แก้ความกำกวม)
โตเกียวทาวเวอร์ หรือ Tokyo Tower อาจหมายถึง

 โตเกียวทาวเวอร์ (Tokyo Tower), หอคอยในประเทศญี่ปุ่น
 โตเกียวทาวเวอร์ แม่กับผม และพ่อในบางครั้งคราว (Tokyo Tower: Mom and Me, and Sometimes Dad), นวนิยายโดย ลิลี แฟรงคี (Lily Franky)
 โตเกียวทาวเวอร์ แม่ครับ...ผมรักแม่ (Tokyo Tower: Mom and Me, and Sometimes Dad), ละครโทรทัศน์ญี่ปุ่น สร้างจากนวนิยายของลิลี แฟรงคี ดังกล่าว
 โตเกียวทาวเวอร์ แม่กับผม และพ่อในบางครั้งคราว (Tokyo Tower: Mom and Me, and Sometimes Dad), ภาพยนตร์ญี่ปุ่น สร้างจากนวนิยายของลิลี แฟรงคี ดังกล่าว
 โตเกียวทาวเวอร์, ภาพยนตร์ญี่ปุ่น โดย ทะกะชิ มินะโมะโตะ (Takashi Minamoto)
 เดอะโตเกียวทาวเวอส์ (The Tokyo Towers), อาคารชุด
# จุรี วิจิตรวาทการ
รองศาสตราจารย์ จุรี วิจิตรวาทการ กรรมการผู้ทรงคุณวุฒิในคณะกรรมการพัฒนาระบบราชการกรรมการผู้ทรงคุณวุฒิในคณะกรรมการพัฒนาระบบราชการ กรรมการในคณะกรรมการร่างรัฐธรรมนูญแห่งราชอาณาจักรไทย (ยกร่าง พ.ศ. 2558) กรรมการศูนย์อำนวยการต่อต้านการทุจริตแห่งชาติ เลขาธิการมูลนิธิองค์กรเพื่อความโปร่งใสในประเทศไทย อดีตอธิการบดีคนที่ 10 ของสถาบันบัณฑิตพัฒนบริหารศาสตร์ (NIDA) เป็นสตรีที่มีบทบาทว่าด้วยสถานภาพสตรี เคยได้รับแต่งตั้งเป็นผู้แทนประเทศไทยในคณะกรรมาธิการว่าด้วยสถานภาพสตรีแห่งสหประชาชาติรศ.จุรี วิจิตรวาทการ

 ประวัติ 
จุรี วิจิตรวาทการ เกิดเมื่อปี พ.ศ. 2490 จบการศึกษาระดับปริญญาตรี สาขารัฐศาสตร์ ระดับปริญญาโท สาขาเอเชียตะวันออกเฉียงใต้ศึกษา และปริญญาเอก ด้านมานุษยวิทยา จากมหาวิทยาลัยแคลิฟอร์เนีย เบิร์กลีย์ สหรัฐอเมริกา สมรสกับวิชรัตน์ วิจิตรวาทการ (เพื่อนร่วมชั้นเรียน) มีบุตร 2 คน คือ วิชรี วิจิตรวาทการ และวรัตต์ วิจิตรวาทการ

ในปี พ.ศ. 2542 ได้รับแต่งตั้งเป็นอธิการบดีสถาบันบัณฑิตพัฒนบริหารศาสตร์ประกาศสำนักนายกรัฐมนตรี เรื่อง แต่งตั้งอธิการบดีสถาบันบัณฑิตพัฒนบริหารศาสตร์ราชกิจจานุเบกษา เล่ม 116 ตอนที่ 27ง วันที่ 6 เมษายน 2542 และเคยได้รับรางวัลหม่อมงามจิตต์ บุรฉัตร ในปี พ.ศ. 2546 เป็นอาจารย์ระดับอุดมศึกษาที่มีผลงานดีเด่นในการพัฒนาคุณธรรมและจริยธรรมของนักศึกษาด้วย

ในปี พ.ศ. 2549 ได้รับแต่งตั้งเป็นสมาชิกสภานิติบัญญัติแห่งชาติ พ.ศ. 2549 จากบุคลากรด้านการส่งเสริมคุณธรรม

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๕๘, เล่ม ๑๓๒ ตอนที่ ๓๒ ข หน้า ๑๓, ๔ ธันวาคม ๒๕๕๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๒๒ ตอนที่ ๒๑ ข หน้า ๒๓, ๓ ธันวาคม ๒๕๔๘
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๐ , เล่ม ๑๓๔ ตอนที่ ๔๘ ข หน้า ๖, ๒๘ กันยายน ๒๕๖๐
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเหรียญจักรมาลาและเหรียญจักรพรรดิมาลา, เล่ม ๑๒๔ ตอนที่ ๑๐ ข หน้า ๑๘๓, ๒๕ มิถุนายน ๒๕๕๐
# คาร์โล มาเซราตี
คาร์โล มาเซราตี  (โฟกีรา, ค.ศ. 1881–1910) เป็นช่างยนต์และช่างจักรยานชาวอิตาลี ซึ่งเป็นคนโตสุดของพี่น้องตระกูลมาเซราตี100 Years of Maserati  from maserati.org.au

เขาได้เริ่มอาชีพช่างของเขาที่โรงงานจักรยานในแอฟโฟรี ใกล้กับมิลาน ซึ่งเขาได้พัฒนาเครื่องยนต์สันดาปภายในแบบหนึ่งกระบอกสูบสำหรับจักรยานมอเตอร์ไฟฟ้า โดยได้นำเครื่องยนต์ไปผลิตที่ "โรงงานมาร์ควิส มิเชล คาร์คาโน ดิ อันซาโน เดล ปาร์โก" โดยใช้สายหนังเป็นการถ่ายผ่าน คาร์โลได้เข้าร่วมเป็นนักแข่งรถจักรยานประเภทนี้ และชนะรายการเบรสเซีย-ออร์สิโนวี ในค.ศ. 1899, เบรสเซีย-เครโมนา-แมนทัว-เวโรนา-เบรสเซีย และพาโดวา-โบโวเลนตา ในค.ศ. 1900Diatto and the Maserati brothers

โรงงานคาร์คาโนปิดตัวลงใน ค.ศ. 1901 และคาร์โลได้ทำงานเป็นคนขับรถทดลองให้กับผู้ผลิตรถยนต์เฟียต ในค.ศ. 1901-1903 จากนั้น ได้เป็นคนขับรถทดลองและเป็นช่างเครื่องที่ไอซอตตา-ฟราสชีนีในค.ศ. 1903 ที่ซึ่งเขาได้ร่วมกับน้องชายชื่ออัลเฟรี มาเซราตี เขาได้ย้ายไปทำงานด้านรถยนต์เบียงคี่ในค.ศ. 1907 ซึ่งเขาได้แข่งรายการคอปปา ฟลอริโอ (ได้ที่ 7) และรายการไคเซอร์ไพร์ส (ได้ที่ 9) ก่อนที่จะกลายมาเป็นผู้จัดการของบริษัทรถจูเนียร์ในค.ศ. 1908 ที่จูเนียร์แห่งนี้ เขาได้ว่าจ้างเอตัวร์ มาเซราตี ผู้เป็นน้องชายของเขามาร่วมงานด้วย คาร์โลเสียชีวิตจากวัณโรคในค.ศ. 1910 และเหล่าบรรดาน้องของเขาได้ก่อตั้งแหล่งผลิตรถมาเซราตีที่โบโลญญา ในค.ศ. 1914
# ซันจุสไซ โนะ โฮเก็น ไทอิกุ
ซันจุสไซ โนะ โฮเก็น ไทอิกุ (แปลไทย:สุขศึกษาสำหรับคนอายุสามสิบ) คือ ชุดไกด์บุ๊คญี่ปุ่น เขียนโดย มิทสึบะ (นามแฝง) และรวมเล่มโดย อิชิจินฉะ หนังสือรวมเล่มเล่มแรกออกวางจำหน่ายในเดือนพฤศจิกายน พ.ศ. 2551 ซึ่งแบ่งออกเป็น 2 ตอน สำหรับเรื่องนี้เป็นเรื่องเกี่ยวกับผู้ชายที่อายุปาเข้าไป 30 ปีแล้วแต่ยังไม่คิดที่จะมีความสัมพันธ์กับผู้หญิง ซึ่ง อิโนะโมโตะ ริคาโกะ ได้นำมาเขียนเป็นการ์ตูนเล่ม ตั้งแต่เดือน พฤศจิกายน พ.ศ. 2553 ตีพิมพ์ลงในนิตยสารคอมมิก เร็กซ์ และในปี พ.ศ. 2554 Gathering ได้นำเรื่องนี้ไปทำเป็นแอนิเมชั่นทีวีซีรีส์ ออกอากาศในญี่ปุ่น ทางช่อง BS11 Digital และ Tokyo MX เริ่มออกอากาศตั้งแต่ เดือน เมษายน พ.ศ. 2554 เป็นต้นไป

 เนื้อเรื่อง 
เป็นเรื่องของชายหนุ่ม อิมากาวะ ฮายาโอะ กับหญิงสาว นัทสึ อันโด ที่ต่างคนก็ต่างโสดสนิทยันจะอายุ 30 แล้ว ยังไม่มีแฟนกับเขาสักคน สวรรค์นั้นเห็นเข้าก็ทนไม่ได้ จึงส่งเทวดากับนางฟ้าลงมาสอนเกี่ยวกับเรื่องเพศและการเข้าหาเพศตรงข้าม และคอยสนับสนุนให้ทั้งสองสละโสดให้ได้

 ตัวละคร 
 Hayao Imagawa พากย์โดย ฮิโระ ชิโมะโนะ
 Natsu Andō พากย์โดย คะโอะริ นะซุกะ
 Daigorō พากย์โดย เรียวตะโร โอะกิอะยุ
 Macaron พากย์โดย ยุอิ วะตะนะเบะ
 Pī-chan พากย์โดย เอะริ คิตะมุระ
 Kū-chan พากย์โดย เอะริ คิตะมุระ

 สื่อ 
 ไกด์บุ้ค 
สำหรับไกด์บุ้ค จัดเป็นชุดหนังสือเรียนผู้ใหญ่ ที่เขียนโดย มิทสึบะ และวาดภาพประกอบโดย มิยาฮาระ มิมิคากิ ตีพิมพ์โดย สำนักพิมพ์อิชิจินฉะ ซึ่งชุดหนังสือทั้งหมดนั้นมีดังนี้
 สุขศึกษาสำหรับคนอายุสามสิบ  วางแผงเมื่อ 27 พฤศจิกายน พ.ศ. 2551
 สุขศึกษาสำหรับคนอายุสามสิบ ตอน เริ่มต้นความรัก  วางแผงเมื่อ 28 พฤศจิกายน พ.ศ. 2552
 สุขศึกษาสำหรับคนอายุสามสิบ ตอน ความรักกับความพยายาม  วางแผงเมื่อ 27 มีนาคม พ.ศ. 2553
 สุขศึกษาสำหรับคนอายุสามสิบ ตอน ความรักยามค่ำคืน  คาดว่าจะวางแผงเมื่อ 17 มิถุนายน พ.ศ. 2554
 คอมมิก 
สำหรับคอมมิกนั้น ได้ถูกตีพิมพ์ลงในนิตยสารต่าง ๆ โดยใช้ชื่อตอนและชื่อเรื่องต่างกัน ดังนี้
 คอมมิกเร็กซ์  ของสำนักพิมพ์ อิชิจินฉะ ใช้ชื่อเรื่องว่า สุขศึกษาสำหรับคนอายุสามสิบ  เขียนโดย อิโนะโมโตะ ริคาโกะ และ ออกแบบตัวละครโดย เว็ม รวมเล่มแรกวางแผงเมื่อ 26 มีนาคม พ.ศ. 2554
 4โคมะคิงส์โบลเร็ตคอมมิก  ของสำนักพิมพ์ อิชิจินฉะ แบ่งออกเป็น 2 เรื่องด้วยกัน คือ
 สุขศึกษาสำหรับคนอายุสามสิบ เลิฟสเตปอัพ  เขียนโดย มิยาเคะ ไทชิ ออกแบบตัวละครโดย เว็ม รวมเล่มแรกวางแผงเมื่อ 26 มีนาคม พ.ศ. 2554
 สุขศึกษาสำหรับคนอายุสามสิบ เลิฟรัก  เขียนโดย raytrec ออกแบบตัวละครโดย เว็ม วางแผงเมื่อ 26 มีนาคม พ.ศ. 2554
 นิยาย 
สำหรับนิยายนั้น จะเริ่มวางแผงจำหน่ายในวันที่ 27 เมษายน พ.ศ. 2554 ซึ่งแบ่งออกเป็น 4 ตอนหลักดังนี้
 สุขศึกษาสำหรับคนอายุสามสิบ ตอน รักของสาวแรกรุ่น  เขียนโดย มามิ อาซามิ วาดภาพประกอบโดย จ้า
 กามเทพมาหาผมเดี๋ยวนี้เลย  เขียนโดย อิโตชิ วาดภาพประกอบโดย อินุ
 ผู้ใช้เวทมนตร์ (30) ยามค่ำคืน  วาดภาพประกอบโดย เซคิยะ อาซามิ
 สุขศึกษาสำหรับเด็กอายุสิบขวบ นอกสถานที่  เขียนโดย ทะเค โทวกะ วาดภาพประกอบโดย ทาคามิ อากิโอะ
 แอนิเมชั่น 
สำหรับแอนิเมชั่นนั้น Gathering ได้นำเรื่อง 30-sai no Hoken Taiiku ไปทำเป็นแอนิเมชั่นทีวีซีรีส์ ออกอากาศในญี่ปุ่น ทางช่อง BS11 Digital และ Tokyo MX เริ่มออกอากาศเดือน เมษายน พ.ศ. 2554 โดยจัดทำทั้งหมด 12 ตอน ตอนละ 11 นาที มีรายชื่อตอนดังต่อไปนี้
 # ชื่อตอน วันฉาย

 แหล่งข้อมูลอื่น
# อิลิมิเนชั่น แชมเบอร์ แมทช์
อิลิมิเนชั่น แชมเบอร์ แมทช์ (อังกฤษ:Elimination Chamber) เป็นรูปแบบการปล้ำในกรงเหล็กอิลิมิเนชั่น แชมเบอร์ มีความสูง 16 ฟุต และน้ำหนัก 10 ตัน ซึ่งจะมีนักมวยปล้ำ 6 คน อยู่ในนั้น โดยเริ่มจาก 2 คน อีก 4 คนนั้นจะอยู่ในห้องโถงเล็ก เมื่อครบเวลา 5 นาทีก็จะออกมาจากกรงเรื่อย ๆ จนครบ โดยผู้ที่ชนะจะต้องกำจัด 5 คนในกรง โดยการจับกด หรือใช้ท่าซับมิสชั่น ยอมแพ้ ทีละคนจนเหลือเป็นสุดท้าย

แหล่งข้อมูลอื่น
WWE.com – Elimination Chamber match description
# การคัดพลดับเบิลยูดับเบิลยูอี พ.ศ. 2554
การคัดพลดับเบิลยูดับเบิลยูอี พ.ศ. 2554 เป็นการคัดพล (draft) ของรายการดับเบิลยูดับเบิลยูอี เพื่อแลกเปลี่ยนตัวนักมวยปล้ำทั้งสองค่าย ระหว่างค่ายรอว์ และ สแมคดาวน์ และเป็นการเพิ่มเติมอรรถรสใหม่ ๆ ให้กับรายการแต่ละค่ายนั้น โดยครั้งนี้ถูกจัดขึ้นในศึกรอว์เมื่อวันที่ 25 เมษายน ค.ศ. 2011 ทางช่อง ยูเอสเอ เน็ตเวิร์ค ที่สนาม RBC Center Raleigh, North Carolina ส่วนการดราฟท์เพิ่มเติมทาง WWE จะประกาศทางเว็บไซต์ WWE.com โดยจะเริ่มการดราฟท์ตั้งแต่เวลา 24.00 น. ตามเวลาในสหรัฐอเมริกา

 การดราฟท์นักมวยปล้ำ 
การดราฟท์นักมวยปล้ำ โดยจะเริ่มจากนำนักมวยปล้ำของค่ายรอว์ และ สแมคดาวน์ มาเจอ ในแมทช์ที่แล้วแต่ผู้จัดการทั่วไปจะเป็นคนกำหนด ค่ายไหนชนะ ค่ายนั้นจะมีสิทธิ์เลือกนักมวยปล้ำได้แค่ 1 - 2 คน เท่านั้น

 การดราฟท์ทางรายการโทรทัศน์ 
 ผลการปล้ำเพื่อหาผู้ชนะของแต่ละค่าย 
 # แมทช์การปล้ำ กำหนดการปล้ำ ผู้ชนะ/ค่ายที่ชนะRaw: Evan Bourne, Daniel Bryan, Ted DiBiase, Mark Henry, The Great Khali, Vladimir Kozlov, Santino Marella, Mason Ryan, Sheamus, and Yoshi Tatsu vs. SmackDown: Brodus Clay, Kane, Chris Masters, Drew McIntyre, Kofi Kingston, Cody Rhodes, Big Show and The Corre (Wade Barrett, Ezekiel Jackson, and Heath Slater)20-man Raw vs. Smackdown tag team battle royal for one draft pickSmackDown: Big Show and KingstonRaw: Eve vs. SmackDown: LaylaSingles match for one draft pickRaw: EveRaw: Sheamus vs. SmackDown: Kofi KingstonSingles match for one draft pickSmackDown: KingstonRaw: Dolph Ziggler vs. SmackDown: Randy OrtonSingles match for two draft picksSmackDown: OrtonRaw: Rey Mysterio vs. SmackDown: Wade BarrettSingles match for two draft picksRaw: MysterioRaw: The Miz, CM Punk, Alberto Del Rio vs. SmackDown: John Cena, Christian, and Mark Henry6-man tag team match for one draft pickRaw: Miz, Punk, and Del Rio

 รายชื่อนักมวยปล้ำที่ถูกดราฟท์ 
 ลำดับเลือก #  ไปค่าย นักมวยปล้ำ  จากค่าย  หมายเหตุSmackDownRawRawSmackDownSmackDownRawSmackDownRawSmackDownSin CaraRawRawBig ShowSmackDownOne-half WWE Tag Team ChampionsRawSmackDownRawJohn CenaSmackDown

 การดราฟท์เพิ่มเติม 
ทาง WWE จะประกาศทางเว็บไซต์ WWE.com โดยจะเริ่มการดราฟท์ตั้งแต่เวลา 24.00 น. ตามเวลาในสหรัฐอเมริกา ในวันอังคารที่ 26 เมษายน ค.ศ. 2011 ที่ผ่านมา

 รายชื่อนักมวยปล้ำที่ถูกดราฟท์เพิ่มเติม 
thumb|right|เชมัส ได้ถูกดราฟท์เพิ่มเติมเป็นคนสุดท้าย
 ลำดับเลือก #  ไปค่าย นักมวยปล้ำ  จากค่าย  หมายเหตุSmackDownRawRawSmackDownSmackDownRawSmackDownRawMember of The UsosRawSmackDownRawJTGSmackDownSmackDownRawSmackDownRawSmackDownRawRawSmackDownSmackDownNatalyaRawRawSmackDownRawSmackDownNever appeared on this brand as his contract was released SmackDownRawMember of The UsosRawSmackDownSmackDownRawSmackDownRawSmackDownTaminaRawRawSmackDownSmackDownRawNever appeared on this brand as he had not been given a Smackdown contract until he signed on Raw brandRawSmackDownSmackDownSheamusRawWWE United States Champion
# จังหวัดเวสต์ฟลานเดอส์
เวสต์ฟลานเดอส์  หรือ แว็สต์-ฟลานเดอเริน  เป็นจังหวัดที่ตั้งอยู่ทางตะวันตกที่สุดของแคว้นเฟลมิชและประเทศเบลเยียม โดยทางเหนือและทางตะวันตกมีพื้นที่ติดต่อกับทะเลเหนือ ทางตะวันออกเฉียงเหนือติดต่อกับจังหวัดเซลันด์ของประเทศเนเธอร์แลนด์ ทางตะวันออกติดต่อกับจังหวัดอีสต์ฟลานเดอส์ และทางใต้ติดต่อกับจังหวัดแอโนของประเทศเบลเยียมและจังหวัดนอร์ของประเทศฝรั่งเศส 

เวสต์ฟลานเดอส์เป็นจังหวัดเดียวของประเทศเบลเยียมที่มีพื้นที่ติดต่อทั้งประเทศเนเธอร์แลนด์และประเทศฝรั่งเศส และเป็นจังหวัดเดียวที่มีพื้นที่ติดชายฝั่งทะเลเหนือ

เวสต์ฟลานเดอส์มีเมืองหลวงชื่อบรูช และมีพื้นที่ 3,197 ตารางกิโลเมตร แบ่งออกเป็น 8 เขต ซึ่งแบ่งย่อยเป็นเทศบาลรวม 64 เทศบาล

 เขตการปกครอง 
จังหวัดเวสต์ฟลานเดอส์ประกอบด้วย 8 เขตการปกครองส่วนท้องถิ่น  ได้แก่ เขตบรูช เขตดิกส์เมยเดอ เขตโอสเตนเดอ เขตรูเซอลาเรอ เขตตีลต์ เขตคอร์ทไรค์ เขตอีเปอร์ และเขตเฟอร์เนอ

แบ่งเป็นเขตตุลาการ  ได้ 4 เขต ได้แก่ เขตตุลาการบรูช เขตตุลาการคอร์ทไรค์ เขตตุลาการเฟอร์เนอ และเขตตุลาการอีเปอร์

และแบ่งย่อยเป็น 64 เทศบาล  ดังแผนที่นี้
ไฟล์:Municipalities West-Flanders Belgium Map - Number.svg